
Dirbtinio intelekto sugeneruotas turinys gali būti neteisingas.]

KVIETIMAS Į RINKOS KONSULTACIJĄ

AB Vilniaus šilumos tinklai (toliau – Perkantysis subjektas) numato atlikti tarptautinį pirkimą Šilumos įrenginių vidinių ir išorinių paviršių valymo ir plovimo paslaugoms įsigyti (toliau – Pirkimas) ir vykdo rinkos konsultaciją bei kviečia rinkos dalyvius aktyviai dalyvauti.
Kviečiame rinkos dalyvius susipažinti su pateikiamu Pirkimo sąlygų projektu ir techninės specifikacijos projektu, ir aktyviai teikti atsakymus į klausimus, pastabas, pasiūlymus ir/ar rekomendacijas CVP IS priemonėmis ir (ar) elektroniniu paštu denis.sosunov@chc.lt. 
Siekdami geriau pasiruošti Pirkimui prašome, kad rinkos dalyviai ir nepriklausomi ekspertai atsakytų į klausimus, nurodytus 1 priede.
Rinkos konsultacija vykdoma vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 39 straipsnio 1 dalies 1 punktu. 
[bookmark: part_7743394a67b944889898bb2078ec09f6][bookmark: part_e9eb9b38d8f3448e8b635fca28f3250a]Rinkos konsultacija nėra skelbimas apie Pirkimą ar išankstinis skelbimas apie Pirkimą, techninės specifikacijos projektas nėra galutinis Pirkimo dokumentas.

Perkančiojo subjekto tikslai šios rinkos konsultacijos metu:
1. išsamiai išanalizuoti Pirkimo objekto specifiką ir išsiaiškinti:
- kokie sprendiniai galimi ir patys efektyviausi reikiamam tikslui pasiekti; 
- rinkos galimybes pateikti tai, ko reikia Perkančiajam subjektui;
- galimas rizikas;
- sutarties sudarymui ir vykdymui reikšmingas aplinkybes.

2. gauti konsultacijas ir/ar pasiūlymus dėl:
- techninės specifikacijos;
- kvalifikacinių reikalavimų;
- pasiūlymų vertinimo tvarkos;
- pirkimo būdo;
- visų kitų Pirkimo sąlygų.

3. pritraukti kuo didesnį tiekėjų ratą ir pasiekti maksimalią galimą konkurenciją būsimo Pirkimo metu.

Konsultacijos būdas: konsultacija vykdoma Centrinės viešųjų pirkimų informacinės sistemos priemonėmis (susirašinėjimo priemonėmis, jeigu neįmanoma kitaip) Viešųjų pirkimų tarnybos nustatyta tvarka. 
Terminas: Rinkos dalyviai kviečiami ne vėliau kaip iki 2025 m. birželio 16 d. 11:00 val. teikti atsakymus į pateiktus klausimus, savo pastabas, siūlymus ir/ar rekomendacijas (1 priedas). 
Atsakymai į klausimus, pastabos, siūlymai ir/ar rekomendacijos gauti pasibaigus aukščiau nurodytam terminui gali būti nenagrinėjami. Atsižvelgiant į gautus atsakymus į klausimus, pastabas, siūlymus ir/ar rekomendacijas, gali būti organizuojamas susitikimas su visais ir/ar atskirais tiekėjais dėl rinkos konsultacijų.

PRIDEDAMA. 
1 priedas. Klausimai dalyviams.
2 priedas. Pirkimo sąlygų projektas.

AB „Vilniaus šilumos tinklai”, Elektrinės g. 2, 03150 Vilnius, adresas korespondencijai Spaudos g. 6-1, 05132 Vilnius, tel. 1840, el. p. info@chc.lt, www.chc.lt
Įmonės kodas 124135580, PVM kodas LT241355811, atsiskaitomoji sąskaita LT53 7044 0600 0121 9501, įmonės duomenis tvarko LR Juridinių asmenų registras

